29.9.2016

**פרופ' גבי בן אור – פוליטיקה ובטחון לאומי**

בהמשך להרצאות בשבוע שעבר, אבקש להתייחס למספר נושאים שעלו.

**איחוד גרמניה** – שימו לב שמאז סוף המאה ה-19, היתה הסכמה שאיחוד גרמניה היא דבר רע. גרמניה חזקה מדי ואז היא מנסה להשתלט על מדינות שכנות.

בעקבות מלחמת העולם השניה היו שתי אסכולות: מורגנטהו – שר האוצר, ושל מרשל.

מורגנטהו – גרמניה היא אסון, ולכן האינטרס היא להחזיק את גרמניה חלשה, מפוררת וחקלאית ולא לתת לה לשקם את התעשייה.

מרשל – גרמניה חזקה מדי בשביל להישאר בחוץ. גרמניה האמתית אינה הגרמניה של היטלר. לכן, עלינו לנסות להחזיר אותה למשפחה, וכך נוכל לפתור את הבעיה של גרמניה לטובת כל העולם הדמוקרטי.

למזלנו, בחרו בתפיסה של גרמניה. אני אומר את זה כניצול שואה. בעיני זו ראיה קדימה של מדינאות. ראיה יצירתית ופרודוקטיבית.

אותם דברים ניתן לומר גם ביחס ליפן.

**שמעון פרס** – זכיתי לעבוד עם רבין ופרס. אשמח להציג לכם הבדלים ביניהם שניתן ללמוד מהם.

פרס רצה להקים לעצמו צוות מייעץ, והזמינו גם אותי.

באותו זמן גם קיבלתי זימון לצוות שהוקם מטעם רבין.

רבין חזר מארה"ב, ורצה להביא את המודל האמריקאי של המועצה לביטחון לאומי.

הדיונים אצל רבין היו ביום מסוים בשבוע בשעה מסוימת בבוקר, והיה להם אופי מסוים. כל פעם מישהו היה מציג נושא לפי דסק. הדיונים אצל רבין היו מאד פורמאליים וקרים. רבין ניסה לבנות את עצמו כמנהיג בסגנון אמריקאי.

אצל פרס היו דיונים בשעות מאד לא צפויות. אצל פרס האווירה היתה מאד ידידותית. מעין דיון מפא"יניקי. פרס ניסה להראות לחברי הצוות, שהוא חלק מהם. עם זאת בהמשך דרכו הפוליטית הוא לא הצליח להיבחר (למעט הבחירות לנשיאות).

בהסתכלות לאחור, נראה שהפוליטיקה שפרס ניסה להוביל לא הצליחה להביאו במרבית חייו למקומות שביקש להגיע.

פעם אחת יצא לי ללוות את פרס לפורום מאד ספקן ומאד ביקורתי. עם זאת, כשהוא התחיל לדבר, הוא הקסים את כולם. הדבר בלט ב-20 השנים האחרונות שלו.

פרס היה מדינאי בעל שיעור קומה גלובאלי מהדור של הענקים.

פרופ' בן דור – התקשיתי לעמוד על האידיאולוגיה של פרס. פרס היה "בן גוריוניסט". היה סגן שר הביטחון.

עם מותו הוא נזכר כאיש השלום.

מה שאני לומד מכך הוא הצורך להשתנות ולהסתגל למציאות החדשה.

מה שהיה נכון אתמול לא בהכרח נכון היום. יש להביט על הדברים נכוחה.

גם בן גוריון, במובנים מסוימים, ידע להתאים את עצמו למציאות המשתנה.

בן דור – פרס רצה להיות בן גוריון מס' 2, והוא די הצליח. ספק אם יהיו עוד מדינאים מהסוג הזה בעידן הנוכחי.

הערה נוספת – אנחנו משתמשים במונחים ולא תמיד מבינים אותם עד תום.

קונסנסוס – קון (כלל) סנסוס (הרגשה) – הרגשת הכלל.

מדינת ישראל נמצאת על פרשת דרכים.

כיום אין קונסנסוס. והמנהיגים לא מנסים לעצב את הקונסנסוס אלא לקרוא אותו.

אם מנהיג רואה את הסקרים ומגביל את עצמו בגלל אותם סקרים, יש קושי להנהיג.

אנחנו יודעים מי אנחנו אבל לא יודעים לאיפה אנחנו רוצים להגיע.

במסגרת ההרצאות אנחנו שומעים שני טיעונים:

* אנחנו מדינה מיוחדת
* בגלל שאנחנו צעירים לא גיבשנו לעצמנו כל מני תפיסות

פרופ' בן דור – אני לא מקבל את זה. יש לנו דמיון רב ללא מעט מדינות.

הבחינה בקורס היא בחינת בית.

תקבלו 5 שאלות, ותתבקשו לענות על 3 מהן.

יהיה מקום לכתוב חיבורים אנליטים ואינטגרטיביים.

סדר גדול 4-7 עמודים לכל שאלה.

הטקסונומיה של בלום.

בלום נחשב למומחה ב"ה" הידיעה באופן שבו יש ללמד השכלה גבוהה.

יש שני סוגי לימוד:

* חשיבה ברמה נמוכה
* חשיבה ברמה גבוהה

מה שמאפיין לימודים ברמה נמוכה: מלמדים אנשים איך **לזכור,** מלמדים איך **להבין** (לשים משהו בקטגוריות שמובנות לי)ואיך **להסביר** (לשים משהו בקטגוריות שמובנות לצד השני) רעיונות ומושגים. כמו כן מלמדים אנשים איך **ליישם**, להשתמש במשהו שלמדתי בקונטקסט מסוים וליישם בקונטקסט אחר.

מה שמאפיין לימודים ברמה גבוהה (higher order thinking): **ניתוח**. לקחת מידע ולפרק לגורמים, כדי להתעמק בהבנת התופעה, מה הקשר של הגורמים, ומה משפיע על התופעה. **הערכה**. אני בוחן מה האפשרויות שלי לצורך קבלת החלטה, ובוחר בין חלופות. אני בודק, משער, מבקר, מתנסה ולבסוף בוחר כאשר אני מסוגל לנמק/להצדיק זאת. **יצירה**. להפיק רעיונות, מוצרים ודרכים חדשים על סמך ידע קודם.

**אני מבקש שבבחינה שלכם תנסו לטפס למעלה בסולם.**

**מרכיבים פוליטיים ומדיניים בביטחון הלאומי**

קיימים 7 אשכולות של מרכיבים:

1. **מרכיבים פוליטיים ופסיכולוגיים** (מנהיגות, מורל, נחישות ורצון)
2. **חלוקת משאבים** (ראו את הספר: כלכלת הבטחון הלאומי – how much is enough?)
3. **מדיניות אסטרטגיה ודוקטרינה** – איכות החשיבה על בטחון לאומי.

החשיבה היא בד"כ פוליטית, והיא משקפת תפיסה וסדרי עדיפות של המנהיגות הבכירה אודות איומים על המדינה.

1. **הממד הדיפלומטי** - בריתות כמכפיל עוצמה. בישראל נותנים לזה משקל נמוך מדי. רב המדינות שאינן מעצמות זקוקות למכפילי עוצמה. מדינות קטנות ובינוניות חייבות לחשוב על בטחון לאומי ברמה קולקטיבית. יש לנסות ולהתחבר לכוחות גדולים יותר.
2. **עיתוי** - ייזום וסיום מלחמות ויריבויות. מה שנכון לעשות ברגע מסוים לא נכון לעשות ברגע אחר. מתי אתה יוצא לפעולה/מלחמה ומתי אתה מבליג. השאלה המרכזית היא איזה סדר מדיני חדש את יוצר בסופו של דבר.

בן גוריון ידע היטב מתי להיכנס ומתי לצאת מהמלחמה.

1. **יחסי חברה צבא** – יש להיזהר לתת מעמד עדיף מדי לכוחות הביטחון או לחלופין שמגמדים את הגופים הביטחוניים כך שאינם יכולים לתפקד.

בישראל אין תרבות מפולגת של צבא חברה.

1. **יצירתיות ודמיון** – הסכנה הגדולה ביותר של בטחון לאומי היא להיות שבויים בשגרה.

גבי בן דור, בהתייחס להרצאה של גיורא איילנד: מה שאיילנד אמר הוא מאחר שהדרג המדיני משותק מכל מיני סיבות, אז הדרג הצבאי צריך למלא את הואקום.

הצבא פועל לא אחת כ"מבוגר האחראי".

התפקיד של הדרג המקצועי הוא לאזן.

גבי בן דור: יש הרבה דמיון בין הרצאתו של גרשון הכהן להרצאתו של גיורא איילנד, בכל הנוגע לאופן שהדרג המקצועי צריך למלא את החלל.

לעתים שחיבה ודוקטרינה נכשלות: קו מז'ינו, מבצע ברברוסה